Source: http://www.bihon.ro/subotic-la-superlativ/1525084
Timestamp: 2018-02-20 03:58:32+00:00

Document:
Subotic la superlativ - BIHON
Subotic la superlativ
la	15. aprilie 2015 16:34
Vujadin Subotic FOTO: ROLLANDFOTO
Site-ul oficial al CSM Oradea a publicat date statistice detaliate ale jucătorilor orădeni în primele două meciuri ale întâlnirii dintre Steaua CSM EximBank şi CSM U Oradea, din sferturile de finale ale play-off-ului Ligii Naţionale de baschet masculin.
Aceste date reflectă prestaţiile de excepţie ale căpitanului echipei, Vujadin Subotic, care se află pe primul loc al topurilor la majoritatea capitolelor. Astfel, jucătorul muntenegrean este lider la: puncte marcate, 43; coeficient de eficienţă, 44; recuperări, 14; recuperări ofensive, 4; recuperări defensive, 10, la egalitate cu Dillon; coşuri de două puncte, 12, la egalitate cu Dillon; coşuri de trei puncte, 2, la egalitate cu Dillon şi Paşca; aruncări libere, 13; faulturi suferite, 11. Singurele capitole în care Subotic nu se află pe primul loc sunt pasele decisive, unde lider este Dillon (10), respectiv intercepţiile, cu Dillon şi Pantic în frunte (câte 4). Cu alte cuvinte, CSM U Oradea a trăit la Bucureşti prin contribuţia substanţială a doar doi jucători, Subotic şi Pantic.
Rămâne de văzut dacă în partidele de la Oradea se vor evidenţia şi alţi componenţi ai lotului, pentru că la un astfel de nivel, meciurile se pot câştiga doar printr-o mobilizare masivă a întregii echipe.
Taguri: baschet masculin, csm oradea, steaua csm eximbamk, Vujadin Subotic

References: CSM 
 CSM 
 CSM 
 CSM 
 csm 
 csm